Предложение за   
коледна реформа

|  |
| --- |
| **ПЛАН СТРАТЕГИЯ** |
| Уважаеми г-н Мраз,  След внимателно анализиране на финансовата ситуация и на всички възникнали проблеми съставих план, който да Ви помогне за решаването им. Като за начало смятам, че трябва да възстановим престижа на Коледното селце, което не се посещава от много хора. По този начин ще си върнете голяма част от загубените средства. Най-големите проблеми са липсата на рекламиране, както и лесен начин за резервиране на билети. За да улесним посетителите на селцето ще създадем уеб сайт, в който да могат да проверяват цените и наличността на билетите, както и всички атракции и нещата, които се предлагат. По този начин те ще знаят каква храна, напитки и играчки могат да закупят. Също така уеб сайтът ще има форма за изпращане на писмо до Вас, за да се улесни и увеличи броят на заявките за играчки, като заявки ще се приемат до 2 дни преди Коледа. За изграждането на сайта, както и за допълнителна реклама ще се обърна към Social Justice Warriors. Смятам да закупя реклами в поне две телевизии и две радиа.  За да намалите сметката за ток ще трябва да се намали и смени голяма част от коледната украса. Старите модели коледни лампички изразходват много повече ток от модерните LED лампички, а за външна употреба ще се закупят соларни лампички, които са по-добра алтернатива.  Също така, трябва да се модернизира фабриката за играчки. Ръчната им изработка отнема прекалено много време и повечето от играчките са остарели и не се търсят вече от децата. За целта ще наема модерно оборудване, което да произвежда по-търсени играчки. Това оборудване ще намали и нужният брой на джуджетата. А относно проблема с кражбите и несвършената работа ще наема човек, който да следи за работния процес. А за да ги мотивираме да работят и да не се претоварват съм съставила работен график, в който се включва поне един почивен ден на седмица.  Тъй като модернизацията ще остави доста джуджетата без работа, може да ги използвате като персонал в селцето. По-музикалните ще изнасят платени концерти и представления, а по-креативните ще отговарят за създаването на мърчандайз, който да продавате, както в селцето така и през уеб сайта на селцето.  За да привлечем колкото се може повече хора да посетят селцето и да се пращат писма до Вас, както и да спечелите допълнителни средства ще създам Instagram страница, в която редовно да качвам красиви снимки от местността около Коледното селце, както и от самото селце. Също така ще създам YouTube канал, в който главният водещ ще сте Вие. Смятам, че като начало ще е добре да качваме по 3 видеа на седмица, а всеки декември до деня преди Коледа ще има видео всеки ден. Ще наема човек, който да заснема видеата, а за тяхната обработка и качване ще отговарям аз. Трите видеа, които ще качвам на седмица са разделени в три рубрики – Коледни съвети, в която ще давате съвети свързани с украсата и купуването на подаръци; Коледни вкусотии, в която заедно със Снежанка ще пренесете зрителите в кухнята и всяка седмица ще показвате различни рецепти; Коледни истории, в която ще разказвате приказки и истории, които са Ви се случвали. Що се отнася до декември, всеки ден видеата ще са с различна тема, като за избирането им ще отговарят зрителите. Ще пуснем запитване до тях както в YouTube, така и в Instagram поне месец по-рано и на базата на техните отговори и на Вашите интереси ще създадем програма, която ще бъде пусната в деня преди декември. За осъществяването на този план ще ни е необходима техника, която ще наема.  Що се отнася до доставката на играчки, Великденският заек е съгласен да Ви заеме тунелите си, които използва за да крие яйцата по света за Великден, ако му позволим да участва в поне едно видео на месец в YouTube канала Ви.  За да осъществим всички тези задачи и да погасим някои от най-спешните лихви и сметки ще ни трябва начален бюджет от 500 хил. евро. Смятам да се обърна към Evil Bank за отпускането му.  За допълнителният персонал ще обърна към HR and More. |

|  |
| --- |
| **РЕЛЕВАНТНИ КОМПАНИИ (компании които ще помогнат – до 3 макс)** |
|  |
|  |
|  |

|  |  |  |
| --- | --- | --- |
| **ХРОНОЛОГИЯ НА СЪБИТИЯТА** | | |
| N | Компания | Дата и час  на кореспонденция |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |